Hun giftede sig med politikeren [[Sigurð Joensen]] ([[1911]]–[[1993]]) i [[1938]], og fik med ham børnene Elspa ([[1939]]), Lív ([[1942]]), Búgvi ([[1945]]), [[Turið Sigurðardóttir|Turið]] ([[1946]]), Sjúrður ([[1947]]), Bergljót ([[1950]]) og Inga Rósa ([[1953]]). Under [[Anden Verdenskrig]] blev kontakten mellem det [[Tyskland|tysk]]-besatte [[Besættelsen|Danmark]] og [[Storbritannien|britisk]]-[[2. verdenskrig på Færøerne|besatte Færøerne]] afbrudt. Mange færinger (for det meste unge studenter) kom dermed ikke tilbage til hjemlandet, og måtte forblive i Danmark resten af krigen, selv om deres studier kunne være afsluttet. Sigrið og ægtemanden Sigurð var aktive i [[Føroyingafelagið]] (en forening for færinger i [[København]]), samt den færøske studenterforening. Fra [[1941]] til [[1946]] udkom den færøsksprogede avis ''[[Búgvin]]'', som Sigrið skrev historiske og dagsaktuelle artikler for. Til tider var hun også oversætter, og oversatte bl.a. [[Sigert Patursson]]s beretninger fra en rejse til [[Sibirien]] i [[1901]].
Personbillede_savnes